CELEX: 22004D0087
Language: sl
Date: 2004-06-08 00:00:00
Title: 2004/87/: Sklep Skupnega odbora EGP št. 87/2004 z dne 8. junija 2004 o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

25.11.2004   
            
            
               SL
            
            
               Uradni list Evropske unije
            
            
               L 349/48
            
         
      SKLEP SKUPNEGA ODBORA EGP
   št. 87/2004
   z dne 8. junija 2004
   o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 58/2004 z dne 23. aprila 2004 (1).
            
         
               (2)
            
            
               Primerno je, da se sodelovanje pogodbenic Sporazuma razširi na Odločbo Evropskega parlamenta in Sveta št. 2256/2003/ES z dne 17. novembra 2003 o sprejetju večletnega programa (2003-2005) za spremljanje akcijskega načrta e-Evropa 2005, razširjanje dobrih praks in izboljšanje varnosti omrežja in informacij (Modinis) (2).
            
         
               (3)
            
            
               Protokol 31 k Sporazumu je zato treba spremeniti tako, da se omogoči začetek tega razširjenega sodelovanja 1. januarja 2004 –
            
         SKLENIL:
   Člen 1
   V členu 2(5) Protokola 31 k Sporazumu se doda naslednja alinea:
   
               „—
            
            
               
                  32003 D 2256: Odločba Evropskega parlamenta in Sveta št. 2256/2003/ES z dne 17. novembra 2003 (UL L 336, 23.12.2003, str. 1).“
            
         Člen 2
   Ta sklep začne veljati 9. junija 2004, če so bila Skupnemu odboru EGP poslana vsa uradna obvestila v skladu s členom 103(1) Sporazuma (3).
   Uporablja se od 1. januarja 2004.
   Člen 3
   Ta sklep se objavi v oddelku EGP Uradnega lista Evropske unije in v Dopolnilu EGP k njemu.
   
      V Bruslju, 8. junija 2004
      
         
            Za Skupni odbor EGP
         
         
            Predsednik
         
         S. GILLESPIE
         
      
   
   
      (1)  UL L 277, 26.8.2004, str. 29.
   
      (2)  UL L 336, 23.12.2003, str. 1.
   
      (3)  Navedena ni nobena ustavna zahteva.